cyanic-selkie/wikianc huggingface dataset:
அச்செட்டிப்பள்ளி
அச்செட்டிப்பள்ளி என்னும் ஊர் இந்தியாவின் தமிழ்நாட்டில் கிருஷ்ணகிரி மாவட்டத்தில் உள்ள ஒசூர் வட்டத்தைச் சேர்ந்த சிற்றூர் ஆகும்.
மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 697 வீடுகள் உள்ளன. மக்கள் தொகை 3066, இதில் 1562 பேர் ஆண்கள், 1504 பேர் பெண்கள் ஆவர். எழுத்தறிவு விகிதம் 68.98% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.
குறிப்புகள்
பகுப்பு:கிருஷ்ணகிரி மாவட்டத்திலுள்ள கிராமங்கள் பகுப்பு:ஒசூர் ஊராட்சி ஒன்றியம்
இலிசிப்ரியா கங்குஜாம்
இலிசிபிரியா கங்குஜாம் (Licypriya Kangujam) இந்தியாவைச் சேர்ந்த குழந்தை சுற்றுச்சூழல் ஆர்வலராவார். உலகளவில் இளைய காலநிலை ஆர்வலர்களில் ஒருவரான இவர், எசுப்பானியாவின் மத்ரித்தில் நடைபெற்ற ஐக்கிய நாடுகளின் காலநிலை மாநாடு 2019 (சிஓபி 25) நிகழ்ச்சியில் உலகத் தலைவர்களிடையே உரையாற்றினார். உடனடியாக காலநிலை சார்ந்த நடவடிக்கைகளை எடுக்குமாறு கேட்டுக் கொண்டார். 2018 ஆம் ஆண்டு முதல் இந்தியாவில் காலநிலை நடவடிக்கைகளுக்காகவும், இந்தியாவின் உயர் மாசு அளவைக் கட்டுப்படுத்த புதிய சட்டங்களை இயற்றவும், பள்ளிகளில் காலநிலை அளவை மாற்ற கல்வியறிவை கட்டாயமாக்கவும் இவர் பிரச்சாரம் செய்து வருகிறார்.
இந்த வார்த்தையின் பயன்பாடு இவருக்கு பிடிக்கவில்லை என்றாலும், இவர் இந்தியாவின் கிரெட்டா துன்பர்க் என்று கருதப்படுகிறார்.
இலிசிப்ரியா சூலை 2018 இல் காலநிலை மாற்றத்திற்கு எதிராக வாதிடத் தொடங்கினார். 21 சூன் 2019 அன்று, காலநிலை ஆர்வலர் கிரெட்டா துன்பர்க்கால் ஈர்க்கப்பட்டு, இந்தியாவில் காலநிலை மாற்றச் சட்டத்தை நிறைவேற்ற பிரதமர் நரேந்திர மோதியின் கவனத்தை ஈர்க்க இந்திய நாடாளுமன்ற வளாகத்திற்கு வெளியே ஒரு வாரம் முகாமிடத் தொடங்கினார். ஆகத்து 31, 2019 அன்று, ஆத்திரேலியாவின் பொருளாதாரம் மற்றும் அமைதி நிறுவனம் (IEP), இளைஞர்களை வளர்ப்பதற்கான பிராந்திய கூட்டணி மற்றும் மாலத்தீவு அரசாங்கத்தின் இளைஞர் விளையாட்டு மற்றும் சமூக வலுவூட்டல் அமைச்சகம் ஏற்பாடு செய்த நிகழ்வில் திரு. சார்லஸ் ஆலன் வழங்கிய "உலக குழந்தைகள் அமைதி பரிசு 2019" ஐ இவர் பெற்றார். அமெரிக்காவின் வாசிங்டன், டி. சி.யில் அமைந்துள்ள "எர்த் டே நெட்வொர்க்" தலைமையகத்தால் "வளர்ந்து வரும் நட்சத்திரம்" என்ற பட்டமும் இவருக்கு வழங்கப்பட்டது.
இந்தி மொழி நாளேடுகளில் ஒன்றான தைனிக் பாஸ்கர் நவம்பர் 19, 2019 அன்று, சண்டிகர் பல்கலைக்கழகத்தில் வழங்கிய "நிலையான அபிவிருத்தி இலக்குகளுக்கான தூதர் விருது 2019" ஐ இந்திய அரசின் நிதி ஆயோக்குடன் இணைந்து பெற்றார். 2020 ஜனவரி 3 ஆம் தேதி புது தில்லியில் புதுச்சேரியின் துணை நிலை ஆளுநர் கிரண் பேடியிடமிருந்து "உலகலாவிய குழந்தை மேதை விருது 2020" ஐ பெற்றார். பிப்ரவரி 18, 2020 அன்று இந்தியாவின் புது தில்லி தில்லி பல்கலைக்கழகத்தில் நடைபெற்ற TEDxSBSC இல் உரையாற்றினார். 23 பிப்ரவரி 2020 அன்று இவர் மும்பையில் நடைபெற்ற TEDxGateway லும் உரையாற்றினார். மேலும் இவரது பேச்சுக்கு அனைவராலும் எழுந்து நின்று பாராட்டும் ஒரு வரவேற்பைப் பெற்றார்.
வாழ்க்கை
இலிசிபிரியா, அக்டோபர் 2, 2011 அன்று இந்தியாவின் மணிப்பூர் பாஷிகோங்கில் கே.கே.சிங் மற்றும் பித்யாராணி தேவி கங்குஜாம் ஓங்க்பி ஆகியோரின் மூத்த மகளாகப் பிறந்தார். இவர், தனது ஏழு வயதில் காலநிலை மாற்றம் மற்றும் பேரழிவு அபாயக் குறைப்பு ஆகியவற்றை எதிர்த்து குரல் எழுப்பத் தொடங்கினார். சூன் 2019 இல், இந்தியாவின் நாடாளுமன்ற சபை முன் இந்தியப் பிரதமர் பிரதமர் நரேந்திர மோதியைச் சந்தித்து உரையாற்றினார்.
2018–2019 செயல்பாடு
வலது|thumb| 20 செப்டம்பர் 2019 அன்று [[அங்கோலாவில் யுனெஸ்கோ கூட்டாளர் மன்றத்தில் உரையாற்றும் கங்குஜாம்.]]
மங்கோலியா வருகை
2018 ஆம் ஆண்டில், இவர் தனது தந்தையுடன் மங்கோலியாவில் நடந்த ஐ.நா. பேரழிவு மாநாட்டில் கலந்து கொண்டார். இது செயல்பாட்டில் ஈடுபட இவருக்கு ஊக்கமளித்தது. பிபிசி செய்தியில் வந்த ஒரு கட்டுரையில், "பேச்சுக்களை வழங்கும் மக்களிடமிருந்து எனக்கு நிறைய உத்வேகம் மற்றும் புதிய அறிவு கிடைத்தது. இது வாழ்க்கையை மாற்றும் நிகழ்வு" என்றார். நிகழ்வின் பின்னர், காலநிலை மாற்றம் மற்றும் இயற்கை பேரழிவுகளைச் சமாளிப்பதன் மூலம் கிரகத்தைப் பாதுகாப்பதற்கான விழிப்புணர்வை ஏற்படுத்துவதற்காக "குழந்தை இயக்கம்" ஒன்றை நிறுவினார்.
கேரள வெள்ளம் 2018
கேரளவில் ஏற்பட்ட பாரிய வெள்ளத்தால் பாதிக்கப்பட்ட குழந்தைகளுக்கு உதவுவதற்காக, ஆகத்து 24, 2018 அன்று கேரள முதல்வர் பினராயி விஜயனிடம் தனது 100,000 ரூபாய் சேமிப்பை வழங்கினார். இரண்டு ஆண்டுகளுக்குப் பிறகு இவருக்கு கேரள அரசிடம் ஒப்புதல் கடிதம் வந்தது.
கிரேட் அக்டோபர் மார்ச் 2019
21 அக்டோபர் 2019 அன்று, இலிசிபிரியா தனது ஆதரவாளர்களுடன் புது தில்லி இந்தியாவின் வாயில் அருகே "கிரேட் அக்டோபர் மார்ச் 2019" என்ற பிரசாரத்தைத் தொடங்கினார். காலநிலை மாற்றம் குறித்து உடனடி நடவடிக்கை எடுக்கவும், இந்தியாவில் காலநிலை சட்டத்தை இயற்றவும் அக்டோபர் 21 முதல் 27 வரை பல்வேறு இடங்களில் "கிரேட் அக்டோபர் மார்ச்" பிரச்சாரம் நடந்தது.
பள்ளிகளில் காலநிலை மாற்றத்தை கற்பிப்பதற்கான பிரச்சாரம்
பள்ளிகளில் காலநிலை மாற்றம் குறித்த படிப்பினைகளை கட்டாயமாக்க இவர் பிரச்சாரம் செய்து வருகிறார். இவரது வேண்டுகோளின்படி குசராத்து அரசு பள்ளிக் கல்வியில் காலநிலை மாற்றத்தையும் சேர்த்துள்ளது.
வெளி இணைப்புகள்
பகுப்பு:வாழும் நபர்கள் பகுப்பு:2011 பிறப்புகள் பகுப்பு:சுற்றுச்சூழல் செயற்பாட்டாளர்கள்
பூட்டானிய சிரிப்பான்
பூட்டானிய சிரிப்பான் (Bhutan laughingthrush)(துரோகலோப்டெரான் இம்ப்ரிகேட்டம்) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும். இது பொதுவாகப் பூட்டான் மற்றும் இந்தியாவில் உள்ள சில பகுதிகளிலும் காணப்படுகிறது. இது முன்பு வரி சிரிப்பான், ''கா. லீனேட்டசின்'' துணையினமாகக் கருதப்பட்டது. எனவே இதன் மாற்றுப் பொதுப் பெயர் இமாலய வரிச் சிரிப்பான். இடது|thumb
மேற்கோள்கள்
பகுப்பு:சிரிப்பான்கள்
சாஜி செரியன்
சாஜி செரியன் (Saji Cheriyan) ஓர் இந்திய அரசியல்வாதி ஆவார். இவர் கேரள அரசில் மீன்வளத்துறை, துறைமுகப் பொறியியல், மீன்வள பல்கலைக்கழகம், கலாச்சாரம், கேரள மாநில திரைப்பட மேம்பாட்டுக் கழகம், கேரள மாநில சாலசித்ரா அகாதமி, கேரள மாநில கலாச்சார ஆர்வலர்கள் நல நிதி வாரியம், இளைஞர் விவகாரம் போன்றதுறைகளின் அமைச்சராக பணியாற்றுகிறார். கேரள சட்டமன்றத்தில் செங்கன்னூர் சட்டமன்றத் தொகுதியைப் பிரதிநிதித்துவப்படுத்துகிறார்.
தனிப்பட்ட வாழ்க்கை
சாஜி செரியன் ஆலப்புழா மாவட்டம் கொழுவளூரில் மே 28, 1965 இல் பிறந்தார். இவர் மாவேலிக்கரை பிஷப் மூர் கல்லூரியில் இளங்கலை பட்டம் பெற்றார். இவர், கிறிஸ்டினா என்பவரை மணந்தார். இவர்களுக்கு மூன்று பெண் குழந்தைகள் உள்ளனர்.
அரசியல் வாழ்க்கை
2021இல் நடந்த சட்டமன்றத் தேர்தலில், செங்கன்னூர் சட்டமன்றத் தொகுதியிலிருந்து இருந்து இவர் தனக்கு அடுத்த வந்த இந்திய தேசிய காங்கிரசு போட்டியாளரான எம். முரளியை 30000 வாக்குகள் வித்தியாசத்தில் தோற்கடித்து பிணறாயி விஜயன் அரசில் மீண்டும் மீன்வளத்துறை, துறைமுகப் பொறியியல் கலாச்சார விவகாரங்களுக்கான அமைச்சராக பொறுப்பேற்றார்.
மேற்கோள்கள்
பகுப்பு:1965 பிறப்புகள் பகுப்பு:ஆலப்புழை மாவட்ட நபர்கள் பகுப்பு:வாழும் நபர்கள் பகுப்பு:பதின்மூன்றாவது கேரளச் சட்டமன்ற உறுப்பினர்கள் பகுப்பு:இந்திய அரசியல்வாதிகள் பகுப்பு:கேரள அரசியல்வாதிகள்
தாசெறு
தாசெறு (ஆங்கிலம்: Tacere) என்பது பின்லாந்தை சேர்ந்த ஒரு மெட்டல் இசைக்குழு ஆகும். இது 2002ஆம் ஆண்டு துவக்கப்பட்டது. இது சிம்போனிக்கு மெட்டல், பவர் மெட்டல் மற்றும் புராகுரேசிவு மெட்டல் ஆகிய இசைவகைகளில் பாடல்களை வெளியிடுகிறது.
பகுப்பு:பவர் மெட்டல் இசைக்குழு
டேவிட் லாயிட் (வரைக்கதை ஓவியர்)
டேவிட் லாயிட் (David Lloyd) என்பவர் ஆங்கிலேய நாட்டு வரைகதை கலைஞர், எழுதுகோலாளர் மற்றும் மைதீட்டுபவர் ஆவார். இவர் மார்வெல் காமிக்ஸ் மீநாயகன்களான நைட் ரேவன் மற்றும் வீ ப்போர் வெண்டேட்டா ஆகிய கதாபாத்திரங்களுக்கு ஓவிய கலைஞராக பணிபுரிந்துள்ளார். இவர் 1950 ஆம் ஆண்டில் லண்டனில் உள்ள என்ஃபீல்டில் பிறந்தார்.
தொழில்
டேவிட் லாயிட் 1970 களின் பிற்பகுதியில் வரைகதை துறையில் பணியாற்றத் தொடங்கினார், ஹால்ஸ் ஆஃப் ஹாரர் என்ற தொலைக்காட்சி மற்றும் பல மார்வெல் யுகே வரைகதைகளில் பணிபுரிந்துள்ளார்.
வெளியிணைப்புகள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:வரைகதை கலைஞர்கள்
திருவிதாங்கோடு முத்தாரம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நீலகிரி மாவட்டத்திலுள்ள கல்வி நிலையங்கள்
நீலகிரி மாவட்டத்திலுள்ள கல்வி நிலையங்கள் என்பது இந்தியாவின் தமிழ்நாட்டில் நீலகிரி மாவட்டத்தில் செயற்பட்டுவரும் கல்லூரிகள், பள்ளிகள் உள்ளிட்ட கல்வி நிறுவனங்களின் பட்டியலாகும்.
தொழில்துறை பயிற்சி நிறுவனங்கள்
பகுப்பு:நீலகிரி மாவட்டத்திலுள்ள கல்வி நிலையங்கள்
ஸ்டார் ஃபேரி
ஸ்டார் ஃபெர்ரி அல்லது “ஸ்டார்” ஃபெர்ரி நிறுவனம் என்பது ஹாங் காங்கின் பயணிகள் ஃபெர்ரி அல்லது பயணப்படகுச் சேவை நடத்தும் நிறுவனமாகும். இதன் முக்கிய போக்குவரத்து, பயணிகளை ஏற்றிக் கொண்டு விக்டோரியா துறைமுகத்திலிருந்து ஹாங் காங் தீவிற்கும் கௌலுனுக்கும் இடையில் பயணத்தை மேற்கொள்வதாகும்.
இப்பயணப்படகு கௌலுன் பயணப்படகு நிறுவனம் என்று 1888 இல் பதிவு செய்யப்பட்டது. பிறகு 1898 இல் தற்போதைய பெயரை ஏற்றுக் கொண்டது. ஒவ்வொரு நாளும் 70,000 இம் பயணிகளையும் ஆண்டுக்கு இரண்டுக் கோடியே அறுபது லட்சம் பயணிகளை ஏற்றிக்கொண்டு, பன்னிரெண்டு பயணப் படகு அனையத்திலிருந்து தற்போது இரண்டு வழியாக துறைமுகத்திலிருந்து செயல்படுகின்றது.
இரும்புப் பாதையும் சுரங்கப் பாதையும் துறைமுகத்தை கடந்தாலும் ஸ்டார் ஃபெர்ரி, துறைமுகத்தை கடப்பதற்கு தொடர்ந்து குறைந்த கட்டணத்திலே செயல்படுகின்றது. இந்நிறுவனத்தின் முக்கிய வழி தலமையகத்திற்கும் சிம் ஷா சுய்விற்கும் இடையில் செல்வதாகும். இந்நிறுவனம் பத்து முன்னணி நிறுவனத்தின் மகிழ்ச்சியூட்டும் பயணப்படகுச் சவாரியில்’’ முதன்மையாக இருக்கின்றது என்று அமெரிக்க சமூகத்தின் சுற்றுலா கட்டுரையாளர்கள் கடந்த பிப்ரவரி மாதம் 2009 இல் தேர்வு செய்தனர்.
ஹாங் காங் போக்குவரத்து
நீராவி பயணப் படகு இல்லாத முன்பு, மக்கள் துறைமுகத்தை கடப்பதற்கு துடுப்பு படகினை பயன்படுத்தினர். 1870 ஆம் ஆண்டு திரு: கிரந் ஸ்மித் என்பவர் இங்கிலாந்திலிருந்து இரு சக்கரப் படகை (படகுக்கு இருபக்கம் வெளிப்புறத்தில் இணைக்கப் பட்டிருக்கும் சக்கரம்) தருவித்தார். இவர் அட்டவனையின்றி படகுப் பயணத்தை தொடங்கினார்.
ஜுலை 1873 ஆம் ஆண்டு ஹாங் காங்கிற்கும் கௌலூனிற்கும் இடையே நீராவி பயணப் படகு வெள்ளோட்ட முயற்சினை மேற்கொண்டிருந்தார். இம்முயற்சினை கெந்தோன் பிரிட்டிஸ் சட்டத்துறை வேண்டுகோளுக்கிணங்க நிறுத்தப்பட்டது.
1888 ஆம் ஆண்டு பார்சி வணிகர் திரு: டோராப்ஜி நாவ்ரோஜி மிதைவாலா அவர்களால் “கௌலுன் ஃபெர்ரி கம்பெனி” நிறுவப்பட்டது. திரு: நவ்ரோஜி அவர்கள், திரு: ஸ்மித்தின் படகையும் பிறகு தேவைப்பட்ட நீராவி கொள் கலன் கப்பலான மோனிங் ஸ்டார் மற்றும் ஈவ்னிங் ஸ்டார் என்ற இரு கப்பலை திரு: பியுக்சூ என்பவரிடம் வாங்கினார்.
1860 ஆம் ஆண்டு கௌலூனை ஆங்கிலேயரிடம் ஒப்படைத்த பிறகு 1870 ஆம் ஆண்டு பதிவு செய்ததை பொதுமக்களுக்கு முறையாக சேவையில் ஈடுபடுத்தலாம் என்று எண்ணினார்.
அவரின் ஓய்வு காலமான 1898 ஆம் ஆண்டு திரு: நவ்ரோஜி அவர்கள் தன் நிறுவனத்தை ஹங் காங், கவ்லுன் வார்ஃப் மற்றும் கொடான் கம்பெனி லிமிடெட் உரிமையாளர்களான திரு: ஜார்டின், மதிசன் & கம். மற்றும் சர் பால் சாட்டர் அவர்களிடம் விற்றார்.
மேற்கில் கட்டி முடிக்கப்பட்ட படகுத் துறை முனையம், சலிஸ்பரி சாலையில் முடிக்கப்பட்டு 1906 ஆம் ஆண்டு திறப்பு விழா கண்டது. ஆனால் இயற்கை சீற்றத்தால் செப்டம்பர் மாதம் 1906 ஆம் ஆண்டு ஆழி பேரலையால் அழிந்தது.
1950 ஆம் ஆண்டு தொடக்கத்தில் விக்டோரியா துறைமுகத்தில் இரு பக்கமும் இரட்டை படகுத் துறை முனையம் கட்டுமானம் தொடங்கியது. இதன் வடிவமைப்பில் ஒவ்வொரு ஆண்டும் 55 ந்து மில்லியன் பயணிகளை கையாள்வதற்கு வகைச்செய்கிறது.
1957 ஆம் ஆண்டு முழுமைப் பெற்ற இக்கட்டடம் தீவின் அருகில் எடின்பர்க்குடன் சந்திக்கும் இடத்தில் படகுத் துறை முனையம் கட்டப் பட்டது. நூற்றாண்டு திருபத்தில் இரு நாணயங்களான ஹங் காங் நாணயத்தையும் கெந்தோன் நாணயத்தையும் ஹங் காங் சட்டப் பூர்வமாக ஏற்றது.
இரட்டையர் முற்றுரிமையில் 1924 ஆம் ஆண்டு யௌமதி பயணப் படகு கவ்லுனுக்கு பயணத்தை மேற்கொண்டது.1933 ஆம் ஆண்டு எலக்ரிக் ஸ்டார் பயணப் படகு கட்டுமானத்தில் ஸ்டார் ஃபெர்ரி வரலாறு படைத்தது. இது முதல் டிசெல் மின்சார பயணிகள் படகு வகையில் இதுவும் அடங்கும்.
1941 ஆம் ஆண்டு வாக்கில் இந்நிறுவனம் ஆறு கொள்கலன் கப்பலைக் கொண்டிருந்தது. ஜப்பானிய இராணுவ பயன்பாட்டிற்கு ஸ்டார் ஃபெர்ரி படகை பயன்படுத்தும் வேளையில் ஹங் காங்கில் ஜப்பானியர் பணியின் போது போட்டியிடும் யௌமதி கப்பலைத் தொடர அனுமதித்தது.
கோல்டன் ஸ்டார் மற்றும் மெரெடியன் ஸ்டார் ஆகிய இருகப்பல்களில் போர் கைதிகளை சம் சுய் பொவிலிருந்து (sham shui po) கை டக்கிற்கு (kai tak) ஏற்றிச்செல்ல பயன் பட்டது.
அமெரிக்க போர் விமானத்தால் 1943 இல் கெந்தோன் ஆற்றில் கோல்டன் ஸ்டார் கப்பலை குண்டு வீச்சால் மூழ்கடிக்கப் பட்டதுடன் இலக்ட்ரிக் ஸ்டார் கப்பலையும் துறைமுகத்தில் மூழ்கடித்தது. போருக்கு பிறகு, கப்பல் அனைத்தும் பழைய நிலைக்கு சேவையில் திரும்பியது.
1972 இல் துறைமுகத்தை கடக்கும் சுரங்கப் பாதையை திறக்கும் வரையில், பொது போக்கு வரத்தின் முக்கிய வழியான ஹங் காங் தீவிற்கும் கௌலுன் பகுதிக்கும் இடையில் ஸ்டார் ஃபெர்ரி கப்பல் போக்கு வரத்தை நிலைநிறுத்தியது. ஸ்டார் ஃபெர்ரி பயணப் படகு அரசாங்கமிடமிருந்து தனி உரிமம் பெற்று இயங்குகிறது.இதன் நூற்றாண்டு காலத்தை மார்ச் மாதம் 1998 இல் இறுதியாக புதுப்பிக்கப் பட்டது.
பகுப்பு:ஹொங்கொங் போக்குவரத்து
ஜான் ரென்னி
ஜான் ரென்னி (John Rennie , பிறப்பு: சூலை 29 1970 ), சிம்பாப்வே அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 44 ஒருநாள் பன்னாட்டுத் துடுப்பாட்டப் போட்டிகளிலும் 40 முதல்தரத் துடுப்பாட்டப் போட்டிகளிலும், 66 ஏ-தரத் துடுப்பாட்டப் போட்டிகளிலும் கலந்து கொண்டுள்ளார். இவர் 1993 -1997 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1993 -2000 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
ஜான் ரென்னி- கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1970 பிறப்புகள் பகுப்பு:வாழும் நபர்கள்
திருக்கோளக்குடிக் குடைவரை
திருக்கோளக்குடிக் குடைவரை, தமிழ்நாட்டின்,சிவகங்கை மாவட்டம் திருப்பத்தூர் வட்டத்திற்குட்பட்ட உள்ள திருக்கோளக்குடி என்னும் ஊரில் அமைந்துள்ள ஒரு குடைவரைக் கோயில் ஆகும். இவ்வூரைத் "திருக்களக்குடி" என்றும் அழைப்பதுண்டு. பொன்னமராவதியில் இருந்து 13 கிலோமீட்டர் தொலைவிலும், காரைக்குடியில் இருந்து 40 கிலோமீட்டர் தொலைவிலும் இவ்வூர் அமைந்துள்ளது. இது ஒரு பாண்டியர் காலக் குடைவரை. இக்குடைவரைக்கு அண்மையிலும், அதற்குச் செல்லும் வழியிலும் பல காலகட்டங்களையும் சேர்ந்த பிற்காலக் கோயில்களும், கட்டுமானங்களும் காணப்படுகின்றன. குடைவரையே இப்பகுதியில் அமைக்கப்பட்ட முதற் கோயில்.
அமைப்பு
குடைவரையின் மண்டபம், ஒரு தூண் வரிசையாலும், தளமட்ட வேறுபாட்டாலும் இரண்டு பகுதிகளாகப் பிரிக்கப்பட்டு உள்ளன இவற்றை முகமண்டபம், உள்மண்டபம் எனலாம். இங்கே இரண்டு வரிசைத் தூண்கள் உள்ளன. ஒவ்வொரு வரிசையிலும், இரண்டு முழுத்தூண்களும், பக்கச் சுவர்களுடன் ஒட்டியபடி இரண்டு அரைத்தூண்களும் அமைந்துள்ளன. இத்தூண்கள் ஒவ்வொன்றும் மேலும் கீழும் சதுர அமைப்பையும் நடுவில் எண்பட்டை அமைப்பையும் கொண்டவை. தூண்களின் சதுரப்பகுதிகளில் தாமரைப் பதக்கங்களைச் செதுக்கி அழகூட்டியுள்ளனர். தூண்களுக்கு மேல் தரங்க அமைப்புடன் கூடிய போதிகைகள் உத்தரத்தைத் தாங்கியிருக்குமாறு அமைக்கப்பட்டுள்ளன. உள் வரிசைத் தூண்களுக்கு மேலுள்ள போதிகைகளில் தரங்க அமைப்பு இல்லை.
உள் மண்டபத்தின் பின்பக்கச் சுவரில் ஒரு கருவறை குடையப்பட்டுள்ளது. சதுரவடிவான இக்கருவறையின் நடுவில் தாய்ப் பாறையில் செதுக்கப்பட்ட ஆவுடையாருடன் கூடிய இலிங்கம் உள்ளது. இது தவிரக் கருவறையின் உட்பக்கச் சுவர்களிலோ கூரையிலோ எவ்வித வேலைப்பாடுகளும் இல்லை. கருவறை வாயிலை அண்டி இரு பக்கங்களிலும் இரண்டு அரைத்தூண்கள் உள்ளன. இதே வரிசையில் பக்கத்துக்கு இரண்டாக மேலும் நான்கு அரைத்தூண்களும் அமைக்கப்பட்டுள்ளன. இந்த அரைத்தூண்கள் மண்டபத்தில் உள்ள தூண்களைப் போலன்றி, மூன்று சதுரங்களையும் அவற்றிடையே இரண்டு எண்பட்டைகளையும் கொண்டு வேறுபட்ட வடிவமைப்பில் காணப்படுகின்றன.
இரண்டு தூண் வரிசைகளுக்கும் இடையே கருவறைக்கு எதிரில், அதைப் பார்த்தபடி தாய்ப்பாறையில் செதுக்கப்பட்ட நந்தியின் உருவம் உள்ளது.
தற்போதைய நிலை
திருப்பணிகள் என்ற பெயரில் இக்குடைவரையில் அண்மைக்காலத்தில் செய்யப்பட்ட மாற்றங்கள் இதன் அழகைக் குறைத்துள்ளதுடன், இதன் முழுமையான கலையழகைப் பார்க்க முடியாமல் மறைத்தும் உள்ளன. தவிர இங்குள்ள கல்வெட்டுக்கள் சிலவற்றையும் படிக்கமுடியாதபடி மறைத்துள்ளன.
மேற்கோள்கள்
பகுப்பு:தமிழகத்துக் குடைவரைகள்
இயற்கை வளம்
right|thumb|280px|மழை காடு உள்ள பாடு-ஹிவ,மார்குயிஸ் என்ற உள்ள தீவு ஆனது எந்தவித தொந்தரவும் இல்லாத இயற்கை வளம் ஆகும். thumb|right|280px|உப்சலா கிளாசேயர் உள்ள சான்டா குருஸ் பகுதி உள்ள அர்ஜென்டினா மாநிலம் இயற்கை வளம் உள்ள பகுதிக்கு ஓர் எடுத்துக்காட்டு ஆகும் thumb|right|280px|கடல் இயற்கை வளத்தின் ஓர் எடுத்துக்காட்டு இயற்கை வளங்கள் (natural resources), அல்லது பொருளாதார ரீதியில் நிலம் மற்றும் மூலப்பொருள் அல்லது கச்சாப் பொருட்கள் எனப்படுபவை ஒப்பிட்டளவில் மனிதத் தலையீடுகளின்றித் தன் இயல்பு நிலையில் சூழல் தொகுதிகளில் காணப்படும் பொருட்கள் ஆகும். இயற்கை வளங்கள் சுற்றுச்சூழலிலிருந்து தருவிக்கப்படுபவை. இவற்றில் பெரும்பான்மையானவை நம் வாழ்க்கைக்கு அத்தியாவசியமானவையாகவும் தேவைகளுக்குப் பயன்படக்கூடியவைகளாகவும் அமைகின்றன. இயற்கையில் காணப்படுவதும் மனித குலத்திற்குப் பயன்படுவதுமான கூறுகள் இயற்கை வளங்கள் எனப்படுகின்றன.
இயற்கை வளங்களின் பண்புகள் அவைகளைச் சுற்றியுள்ள மாறுபட்ட சிற்றுயிர் முதல் மனிதன் வரையான உயிரினங்கள் உள்ள உலகம் மற்றும் அவைகளின் சுற்றுப்புற சூழ்நிலை பண்புகளின் வேறுபாட்டின் அடிப்படையில்  மாறுகின்றன.
இயற்கை வளங்களின் பாகுபாடு(வகுப்பாக்கம்)
இயற்கை வளங்கள் பல்வேறு அடிப்படைகளில் பாகுபடுத்தப்படுகின்றன. அவற்றின் விபரம் கீழே கொடுக்கப்பட்டுள்ளது.:
அவற்றின் உருவாக்கப் படிகளின் அடிப்படையில் பின்வருமாறு வகைப்படுத்தப்படுகின்றன.:
உதாரணம்: வளி, காற்று, சூரிய ஒளி மற்றும் நீர். காட்டு வளமும் ஒப்பீட்டு ரீதியில் ஒரு மீளப்புதுப்பிக்கக்கூடிய வளமாகும். உதாரணம்: உயிர்ச் சுவட்டு எரிபொருட்கள்(Fossil Fuel) கனிம வளங்கள்(Minerals)
எடுத்துக்காட்டுகள்
இயற்கை வளங்களில் ஒரு சில எடுத்துக்காட்டுகள் செடிகள்/பூக்கள்
இயற்கை வளமுகாமைத்துவம்
இயற்கை வளமுகாமைத்துவம்  என்பது நிலம்,நீர்,மண்வகைகள், தாவரங்கள் மற்றும்  விலங்குகள் ஆகிய இயற்கை வளங்களின்  தாக்கம் எவ்வாறு நடைமுறையில் வாழ்க்கை தரம் மற்றும் எதிர்கால வாழ்க்கை தரத்தை பாதிக்கிறது என்பதை முகாமைத்துவம் செய்வது ஆகும். இயற்கை வளமுகாமைத்துவம் நிலைப்பேறான அபிவிருத்தி கருதுகோளுடன் அதாவது நிலங்களை கையாளும் முறை மற்றும் சுற்றுச் சூழல் பராமரிப்பு ஆகியவற்றிற்கு நெருக்கமான தொடர்பு கொண்டது ஆகும்.
நகர சீரமைப்பு மற்றும் சுற்றுப்புற சூழ்நிலையை கையாளும் முறை போன்றவற்றிற்கு முரண்பாடாக இயற்கை வளங்களை பாதுகாக்கும் முறை ஆனது சுழ்நிலை அறிவியல் மற்றும் இயற்கை வளங்களை பற்றி நுணுக்கமாக தெரிந்து கொள்வது;  இந்த இயற்கை வளங்களைப்  பேணி காக்க உதவும் ஆதாரங்களையும் புரிந்து கொள்வது ஆகும்.
இயற்கை வளங்களின் சீரழிவு
சமீப காலமாக இயற்கை வளங்களின் சீரழிவு மற்றும் அவைகளைத் தக்க வைத்துக் கொள்வதில் தொடர்ந்து முன்னேற்றம் காண்பது, ஆகியவற்றை பற்றி சிந்திப்பது இயற்கை வளத்தை முறைப்படுத்தும் வல்லுனர் குழுக்களின் வேலையாக உள்ளது. காடுகளின் மழை பெறும் பகுதி இயற்கையான ஈடு செய்ய முடியாத ஆதாரமான வளபகுதிகள் ஆகும். மற்ற பகுதிகளில் உள்ள உயிரின வகைகளுக்கும் மழை பெரும்பகுதிகளில் உள்ள உயிரின வகைகளுக்கும் உயிரின வேறுபட்டால அவ்வாறு இருக்கிறது. மழை பெரும் பகுதிகளில் இயற்கையாக உள்ள பல்வேறு உயிரின வகைகள், பூமியின் வழி வழியாக தொடர்கின்றன. இது ஒரு மாற்று இல்லாத மூலதனம் ஆகும். இயற்கை வளங்களைப் பாதுகாப்பது ஆற்றல் சேமிப்பு  மற்றும்  இயற்கை மூலதனம் ஆகும். சூழ்நிலை பற்றிய சமுதாய இயக்கம், உயிரினங்களிடையே உள்ள தொடர்பு மற்றும் அவற்றின் இயக்கம், பசுமை புரட்சி ஆகியவை   முக்கியமான சித்தாந்தமாக  உள்ளது. ஒரு சிலர் இந்த இயற்கை சீரழிவு சமுதாயத்தின் அமைதியில்லா தன்மையினாலும் மற்றும் வளரும் நாடுகளில் உள்ள குழப்பங்ககளினாலும் ஏற்படுவதாக கருதுகின்றனர்.
சுரங்கங்கள், பெட்ரோல் எடுப்பு, மீன் பிடிப்பு, வேட்டை ஆடுதல் மற்றும் காடு வளம் ஆகியவை இயற்கை நமக்கு தந்த வளங்களாகும்.விவசாயம் மனிதனால் உருவாக்கப்பட்ட தொழிலாக கருதப்படுகிறது. அமெரிக்காவின் முன்னாள் ஜனாதிபதியும், இயற்கை வளங்களை பாதுகாக்கும் வல்லுநருமான தியோடர் ரூஸ்வெல்ட், இயற்கை வளங்களை முறையில்லா முறையில் எடுப்பதற்கு எதிர்ப்பு தெரிவித்து இருந்தார். இயற்கை வளம் பற்றி அமெரிக்காவின் மண்ணியல் துறை வரையறுப்பது என்னவென்றால் "நாட்டின் இயற்கை வளங்கள் என்பது தாது வளங்கள், வளமான நிலங்கள், நீர் மற்றும் பயோடா ஆகும்.
இயற்கை வளங்களின் பாதுகாப்பு
thumb|150px|இயற்கை வளம் மூலம் காற்றாலைகள் மற்றும் அவைகளின் மூலம் கிடைக்கும் 5 MW சக்தி, பெல்ஜியம் கடற்கரை பகுதியில் உள்ள தோர்டன் பாங்கில் பயன்படுத்தபடுகிறது.
ஆற்றல் சேகரிப்பு அறிவியல் என்பது இயற்கை மற்றும் பூமியின் நிலை மாறுபாடுகளைப் பொருத்து சிறு உயிரினங்களையும் அவற்றின் வாழ்விடங்களையும், சுற்றுப்புற சூழல்களையும் அதிகமான விகிதத்தில் அழிவதை தடுப்பதை அறிவியல் முறையில் ஆயும் படிப்பு ஆகும். இது அறிவியல், பொருளாதாரம் மற்றும் இயற்கை வளத்தை பாதுகாக்கும் முறை ஆகியவற்றை கொண்டு ஆராயும் துறை ஆகும். பாதுகாப்பு உயிரியல்  என்பது 1978 - ஆம் ஆண்டு, சான்டிகோவில் அமைந்த கலிபோரினியா பல்கலைக்கழகத்தில் லா ஜோல்லாவில் ப்ருஸ் வில்காக்ஸ் மற்றும் மைக்கேல் சோல் நடத்திய கூட்டத்திற்கு வைக்கப்பட்ட பெயர் ஆகும்
வழக்கமான சேமிப்பு என்பது நிலங்களை நிர்வகிப்பது,  காட்டு விலங்குகள் மற்றும் காட்டு தாவரங்கள் வாழும் இடங்களை பாதுகாப்பதாகும். முக்கியமாக அழியும் உயிரினங்களை அவற்றின் அழிவிலிருந்து பாதுகாப்பதாகும். சுற்றுப்புற சூழ்நிலையும் ஆற்றல் சேமிப்பும்  குறைவாக உள்ள உயிரினங்களின் எண்ணிக்கை குறைவதை தடுப்பது ஆகும். . பல உயிரினங்களின் வகைகளின் பாதுகாப்பை பொறுத்து ஒரே ஒரு கொள்கையை உருவாக்குவது என்பது எளிதான ஒன்று அல்ல.
குறிப்புகள்
பகுப்பு:உலோகங்கள் பகுப்பு:இயற்கை வளங்கள்
ராமபதி சாஸ்திரி
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:உத்தரப் பிரதேச சட்டமன்ற உறுப்பினர்கள் பகுப்பு:வாழும் நபர்கள் பகுப்பு:உத்திரப்பிரதேச மாநில அமைச்சர்கள்
சீன ட்றாகன்
300px|thumb|left|ட்றஹன்
சீன டிறாஹன் (Chinese Dragon) சீன தொன்மவியல் கதைகளில், பண்பாட்டில் ஒரு முக்கிய கற்பனை விலங்கு ஆகும். டிறாஹன் நெருப்பு கக்கிக்கொண்டு முகில்களுக்கிடையே பறந்து வரும் ஒரு மர்ம பிராணியாகவே படங்களில் பொதுவாக சித்தரிக்கப்படுவதுண்டு.
பயங்கரமான கோர பற்களையும், கோள் வடிவ மிருண்ட கண்களையும், நீண்ட காதுகளையும், மானின் கொம்புகளையும், முதலை போன்ற ஒரு முக அமைப்பும் டிறாஹன் கொண்டது. அதன் உடலும் நீண்ட பாம்பு போன்றும் முதலை போன்றும் அமைப்பு கொண்டது. அதன் உடலையும் முகத்தையும் பாம்பின் கழுத்து போன்ற ஒரு அமைப்பு பிணைக்கின்றது. அதன் முதுகின் மீது முட்கள் செருகி நிற்கும். டிறாஹனுக்கு இரு இறக்கைகளும் உண்டு. அதன் இரு கைகளும் கால்களும் புலியின் பாதங்கள் போல் வளைநகங்கள் கொண்டிருக்கும். அதன் வாலின் இறுதி, பாம்பின் வால் போன்று கூன் வடிவில் முடியும்.
வெளி இணைப்புகள்
பகுப்பு:சீனப் பண்பாடு பகுப்பு:கற்பனை உயிரினங்கள் பகுப்பு:சீன தொன்மவியல்
செல்லப்பம்பட்டி மாரியம்மன் கோயில்
செல்லப்பம்பட்டி மாரியம்மன் கோயில் தமிழ்நாட்டில் நாமக்கல் மாவட்டம், செல்லப்பம்பட்டி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கே. எஸ். பகவான்
'''கே.எஸ். பகவான்''' என்பவர் இந்தியப்  பகுத்தறிவாளர்,  கன்னட எழுத்தாளர்,  மொழிபெயர்ப்பாளர் மற்றும் ஒய்வு பெற்ற பேராசிரியர் ஆவார். இந்துமத புராணங்கள் பற்றியும் இந்திய நாகரீகம் பண்பாடு பற்றியும் நூல்கள் எழுதியுள்ளார். ஆங்கில நாடக மேதை வில்லியம் சேக்சுபியரின் படைப்புகளான ஜூலியஸ் ஸீஸர் ஹாம்லெட் ஆகியவற்றை மொழிபெயர்த்துள்ளார். இவர் பல விருதுகளைப் பெற்றுள்ளார்.
படிப்பும் பணிகளும்
மைசூர் பல்கலைக் கழகத்தில் ஆங்கில மொழியில் முதுகலைப் பட்டம் பெற்ற கே எஸ் பகவான் மைசூரில் உள்ள மகாராஜா கல்லூரியில் ஆங்கில ஆசிரியராகப் பணி புரிந்தார். அக்காலத்தில் எழுத்தாளராகவும் மொழிபெயர்பாளராகவும் ஆனார். 8 ஆம் நூற்றாண் டில் வாழ்ந்த ஆதி சங்கராச்சாரியாரின் பிற்போக்குத் தத்துவம் என்ற பெயரில் நூல் ஒன்றை எழுதினார். சாதிய அமைப்பு, பெண்களுக்குக் கல்வி மறுப்பு, ஒடுக்கப்பட்டோர் தாழ்த்தப்பட்டோர் ஆகியவற்றின் மீது சங்கராச்சாரியார் கொண்டிருந்த நிலைப்பாடு மற்றும் இந்துக்கள் புத்தர் விகார்களை இடித்த வரலாறு போன்றவற்றை அந்த நூலில் பகவான் எழுதினார். இதன் காரணமாக இந்து மத ஆதரவாளர்கள் இவரைக் கண்டித்தனர். இவருடைய உயிருக்கும் அச்சுறுத்தல் ஏற்பட்டது. மேலும் பல நூல்களை கன்னடத்தில் படைத்தார். வில்லியம் சேக்சுபியரின் ஆங்கில நாடகங்களான மெர்ச்சண்ட் ஆப் வெனிஸ்  ஜூலியஸ் ஸீஸர் ஹாம்லெட் ஒதெல்லோ போன்றவற்றைக் கன்னடத்தில் மொழி ஆக்கம் செய்தார். 2013 ஆம் ஆண்டுக்குரிய கருநாடக சாகித்திய அகாதமி வாணாள் சாதனை  விருதுக்கு இவர் தேர்ந்தெடுக்கப்பட்டார்.
மேற்கோள்
பகுப்பு:பகுத்தறிவாளர்கள் பகுப்பு:1945 பிறப்புகள்
டேவிட் லாயிட்
டேவிட் ல்லோய்ட் என்ற பெயர் கீழ்கான்பவைகளை குறிக்கும் :
மணவாளம்பேட்டை மாரியம்மன் மற்றும் அய்யனார் வகையறா கோயில்
மணவாளம்பேட்டை மாரியம்மன் மற்றும் அய்யனார் வகையறா கோயில் தமிழ்நாட்டில் தஞ்சாவூர் மாவட்டம், மணவாளம்பேட்டை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன், அய்யனார் சன்னதிகள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடி வெள்ளி முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மகாசிவன்
மகாசிவன் அனுராதபுர இராசதானியை அனுராதபுரத்தை தலைநகராகக்கொண்டு கி.மு. 257 முதல் கி.மு. 247 வரை ஆண்ட மன்னனாவான். மகாசிவன் மூத்தசிவனின் பல மகன்களுள் ஒருவனாவான்.
வெளியிணைப்புக்கள்
பகுப்பு:விசய வம்ச அரசர்கள்
கிட்டி விருந்து
கிட்டி விருந்து (Kitty party) என்பது இந்தியா மற்றும் பாக்கிஸ்தானின் சில பகுதிகளில் முறைசாரா சேமிப்புக் கழகங்களின் பின்னணியில் பெண்களை சமூகமயமாக்குவதற்கான ஒரு பிரபலமான அமைப்பாகும். இது பொதுவாக பெண்களால் ஏற்பாடு செய்யப்படும் ஒரு வகையான விருந்து. பொதுவாக மாதாந்திர அடிப்படையில் மதிய நேரத்தில் நடத்தப்படுகிறது.
நடைமுறை
இது வழக்கமாக ஒவ்வொரு மாதமும் ஒரு குறிப்பிட்ட நேரத்தில், ஒரு குறிப்பிட்ட குழுவினரால் நடத்தப்படுகிறது. குழுவின் ஒவ்வொரு உறுப்பினரும் ஒரு முறையாவது ஒரு விருந்தை நடத்த வேண்டும் என்பது விதியாகும். ஒழுங்கமைக்கப்பட்ட உறுப்பினர்கள் மற்ற உறுப்பினர்களுக்கு உணவு மற்றும் பிற தளவாடங்களை ஏற்பாடு செய்கிறார். மேலும் விருந்து பொதுவாக பெண்களுக்கு ஒரு வதந்திகளை பேசும் இடமாகவும் இருக்கிறது. இந்தியா மற்றும் பாக்கித்தானின் பெரும்பாலான பகுதிகளில், இது பொதுவாக ஒரு 'சமிதி' என்று குறிப்பிடப்படுகிறது.
கிட்டி விருந்துகள் புகழ் பெற்ற பின்னர் இந்த பெயர் உயரடுக்கினரிடையே மேலும் பிரபலமடைந்தது. இது கிட்டி விருந்து என்ற பெயரின் பயன்பாடு அதிகரிக்க வழிவகுத்தது. கிட்டி விருந்துகள் பலவிதமான சிறிய விளையாட்டுகளையும் மற்ற உறுப்பினர்களுடன் விவாதிக்க ஒரு தலைப்பையும் கொண்டிருக்கும்.
பயன்கள்
அனைத்து உறுப்பினர்களும் ஒரே நேரத்தில் நிறைய பணம் சம்பாதிப்பதால் கிட்டி விருந்து பெண்களின் பொருளாதார வலுவூட்டலில் முக்கிய பங்கு வகிக்கிறது. கிட்டி விருந்து சமூகமயமாக்கத்திற்கான ஒரு சிறந்த வழியாகும். கிட்டி அனைத்து பெண்களின் கல்வி மற்றும் உணர்ச்சி வளர்ச்சிக்கு உதவுகிறது. ஒருவரின் குடும்பத்துடனான பிணைப்பையும் வலுவாக்குகிறது.
சிரமம்
கிட்டி விருந்துகளில் கலந்து கொள்ளும் பெரும்பாலான பெண்கள் வதந்திகளில் ஈடுபடுகின்றனர். கூடுதலாக, கிட்டியின் அனைத்து உறுப்பினர்களும் மற்ற உறுப்பினர்களின் வாழ்க்கை முறை காரணமாக தாழ்வு மனப்பான்மையால் பாதிக்கப்படலாம். கூடுதலாக, போதைப்பொருள் பயன்பாடு, சூதாட்டம் போன்றவை பெரும்பாலும் கிட்டி விருந்துகளில் காணப்படுகின்றன.
மேற்கோள்கள்
kitty party theme ideas பகுப்பு:இந்தியப் பண்பாடு
பால்ராஜ் மாதோக்
பால்ராஜ் மாதோக் (Balraj Madhok) (இந்தி:बलराज मधोक) (பிறப்பு: 25 சனவரி 1920), 1960ஆம் ஆண்டில் பாரதிய ஜனசங்கத்தின் அகில இந்தியத் தலைவராக இருந்த மூத்த இந்திய அரசியல்வாதி ஆவார். ஆரம்பத்தில் தில்லி பல்கலைக்கழகத்தில் வரலாற்றுத் துறையில் பேராசிரியராக இருந்தவர். இந்துத்துவா கருத்தியல் கொள்கையாளர். ஜம்மு காஷ்மீர் மாநிலத்தின் பாகிஸ்தான் ஆக்கிரமிப்பு பகுதியான ஜில்ஜிட்-பால்டிஸ்தானின் ஸ்கர்டு பகுதியில் பிறந்து, இந்தியப் பிரிவினையின் போது, ஜம்மு காஷ்மீர் இராச்சியத்தில் குடிபெயர்ந்தவர். 1949-இல் பிரேம்நாத் டோக்ரா என்பவருடன் இணைந்து ஜம்மு காஷ்மீரில் பிரஜா பரிசத் கட்சியை துவக்கி, பின்னர் அதனை சியாமா பிரசாத் முகர்ஜி தலைமையிலான பாரதிய ஜனசங்கத்துடன் இணைத்து, அக்கட்சியின் முதல் அகில இந்தியப் பொதுச்செயலராக பணியாற்றியவர். 1966-இல் பாரதிய ஜனசங்கத்தின் அகில இந்திய தலைவராக இருக்கையில், 1967-ஆம் ஆண்டில் நடந்த நாடாளுமன்ற தேர்தலில், பாரதிய ஜனசங்கம், முதல் முறையாக இரட்டை இலக்கத்தில் 35 தொகுதிகளில் வெற்றி பெற்றது.
இரண்டாவது மற்றும் நான்காவது நாடாளுமன்றத்திற்கு, தில்லி வடக்கு மற்றும் தெற்கு தில்லி தொகுதியிலிருந்து வென்றவர்.
இந்திராகாந்தி பிரதமராக இருந்த காலத்தில், நெருக்கடி நிலையின் போது 1975-1977ஆம் ஆண்டில் 18 மாதங்கள் சிறை சென்றவர்.
அடல் பிகாரி வாஜ்பாய், லால் கிருஷ்ண அத்வானி மற்றும் நானாஜி தேஷ்முக் போன்ற தலைவர்களுடன் ஏற்பட்ட கருத்து மோதல் காரணமாக மார்ச், 1973ஆம் ஆண்டில் பாரதிய ஜனதா கட்சியிலிருந்து வெளியேறினார்.
இந்தி மொழியிலும், ஆங்கிலத்திலும் பத்துக்கும் மேற்பட்ட நூல்களை எழுதியுள்ளார்.
மறைவு
பால்ராஜ் மாதோக் தமது 96-வது வயதில் உடலநலக்குறைவால் 2 மே 2016 அன்று புதுதில்லியில் மறைந்தார்.
வெளி இணைப்புகள்
பகுப்பு:4வது மக்களவை உறுப்பினர்கள் பகுப்பு:2ஆவது மக்களவை உறுப்பினர்கள் பகுப்பு:1920 பிறப்புகள் பகுப்பு:இந்திய அரசியல்வாதிகள் பகுப்பு:இந்துத்துவம்
அன்ட்றூ கய்ட்
அன்ட்றூ கய்ட் (Andrew Gait, பிறப்பு: திசம்பர் 19 1978), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 63 முதல்தர துடுப்பாட்டப் போட்டிகளிலும், 38 ஏ-தர துடுப்பாட்டப் போட்டிகளிலும், இரண்டு இருபது20 போட்டிகளிலும் கலந்து கொண்டுள்ளார். 1998/99-2004 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அன்றூ கய்ட் - கிரிக்கட் ஆர்க்கைவில் இருந்து விளையாட்டுவீரர் விவரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1978 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:வாழும் நபர்கள்
விராலூர் கொட்டகுடி அய்யனார் கோயில்
விராலூர் கொட்டகுடி அய்யனார் கோயில் தமிழ்நாட்டில் புதுக்கோட்டை மாவட்டம், விராலூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நிக்கோலசு மதுரோ
நிக்கோலாசு மதுரோ மோரோசு (Nicolás Maduro Moros; எசுப்பானிய ஒலிப்பு: nikoˈlaz maˈðuɾo ˈmoɾos; பிறப்பு: 23 நவம்பர் 1962) வெனிசுவேலாவின் அரசியல்வாதியும் தற்போதைய வெனிசுவேலா அரசுத்தலைவரும் ஆவார். இவர் இதற்கு முன் வெனிசுவேலாவின் துணை அரசுத்தலைவராக 2012 அக்டோபர் முதல் 2013 மார்ச்சு வரையும், வெளியுறவுத்துறை அமைச்சராக 2006 ஆகத்து முதல் 2013 சனவரி வரையும் இருந்துள்ளார். 14 ஏப்ரல் 2013 அன்று நடந்து முடிந்த தேர்தலில் அரசுத்தலைவராகத் தேர்ந்தெடுக்கப்பட்டார். முன்னாள் குடியரசுத்தலைவர் ஊகோ சாவேசின் இறப்பைத் தொடர்ந்து இவர் இடைக்காலக் குடியரசுத்தலைவராகப் பதவியேற்றுள்ளார். தேர்தல் அமைப்பு இவரை ஏப்ரல் 14, 2013 அன்று குடியரசுத்தலைவராக அறிவித்தது.
இவரது எதிர்ப்பாளரான மிராண்டாவின் ஆளுநர் ஹென்ரிக் கேப்ரிலெசு தேர்தல் முறையாக நடக்கவில்லை என்று குற்றம் சாட்டியுள்ளார்.
பேருந்து ஓட்டுநராக இருந்து, தொழிற்சங்கத்திற்குத் தலைவரானார். 1998 ஆம் ஆண்டு வெனிசுவேலா இணைச் சபை உறுப்பினராகத் தேர்ந்தெடுக்கப்பட்டார். 2000 ஆம் ஆண்டு வெனிசுவேலா தேசிய சட்டசபைக்குத் தேர்ந்தெடுக்கப்பட்டார். அரசாங்கத்தில் 2000 ஆண்டில் தேர்ந்தெடுக்கப்பட்டார். பின்னர் பல பதவிகளில் சாவேசு அரசில் பணி புரிந்து இவர் வெளியுறவு அமைச்சராக 2006-ல் பதவியேற்றார். சாவேசுவுக்கு நெருங்கமாக இருப்பவர்களில் இவர் சிறந்த நிருவாக திறன் உள்ளவர் என கருதப்பட்டார்.
மேற்கோள்கள்
பகுப்பு:வெனிசுவேலா அரசியல்வாதிகள் பகுப்பு:தென் அமெரிக்க இடதுசாரி தலைவர்கள் பகுப்பு:1962 பிறப்புகள் பகுப்பு:வாழும் நபர்கள்
பாரிய நுகர்வோர் அங்காடிகளின் அடிப்படையில் நாடுகளின் பட்டியல்
இது ஒரு பாரிய நுகர்வோர் அங்காடிகளின் அடிப்படையில் நாடுகளின் பட்டியல் ஆகும்.
எலியாட் சிரிப்பான்
எலியாட் சிரிப்பான் (Elliot's laughingthrush)(துரோகலோப்டெரான் எலியாட்டி) என்பது சிரிப்பான் பறவைக் குடும்பத்தில் உள்ள பறவை சிற்றினமாகும்.
வெளிறிய கண்கள் மற்றும் இறக்கைகள் மஞ்சள் திட்டுடன் சாம்பல்-பழுப்பு நிறத்துடன் காணப்படும். பெரும்பாலும் சிறிய எண்ணிக்கையிலான மற்றும் நடுத்தர அளவிலான மந்தைகளில் காணப்படும்.
இது மத்திய சீனாவிலும் வடகிழக்கு இந்தியாவிலும் காணப்படுகிறது.
வெளி இணைப்புகள்
பகுப்பு:சிரிப்பான்கள்
தொ. மு. பாஸ்கரத் தொண்டைமான்
'''தொ. மு. பாஸ்கர தொண்டைமான்''' (சூலை 22, 1904 - மார்ச் 31, 1965) ஒரு தமிழறிஞரும் எழுத்தாளரும் ஆவார்.
வாழ்க்கைக் குறிப்பு
பாஸ்கர தொண்டைமான் திருநெல்வேலியில் தொண்டைமான் முத்தையா - முத்தம்மாள் தம்பதியினருக்குப் பிறந்தார். இவரது தம்பி எழுத்தாளர் தொ. மு. சிதம்பர ரகுநாதன். பாஸ்கர தொண்டைமான் திருநெல்வேலி இந்து கல்லூரியில் கல்வி கற்றார். கல்லூரி நாட்களில் ரா. பி. சேதுப்பிள்ளையின் தூண்டுதலால் ஆனந்த போதினி இதழில் கம்ப இராமாயணம் பற்றிய கட்டுரைகளை எழுதினார். இரசிகமணி டி. கே. சிதம்பரநாத முதலியாரின் ”வட்டத் தொட்டி” என்றழைக்கப்பட்ட இலக்கிய வட்டத்தில் ஒருவரானார். இளங்கலைப் பட்டம் பெற்ற பின்னர் வனத்துறையில் பணியில் சேர்ந்தார். படிப்படியாகப் பதவி உயர்வு பெற்ற அவருக்கு தமிழக அரசு இந்திய ஆட்சிப் பணி அங்கீகாரம் அளித்து வேலூர் மாவட்ட ஆட்சியராக்கியது. 1959 ஆம் ஆண்டு அரசுப்பணியிலிருந்து ஓய்வு பெற்றார். தமிழகமெங்கும் பயணம் செய்து கோயில்கள், வழிபாட்டுத் தலங்களை ஆராய்ந்து கல்கி இதழில் "வேங்கடம் முதல் குமரி வரை" என்ற தலைப்பில் அவற்றைப் பற்றி கட்டுரைகள் எழுதினார்.
2009-10 இல் தமிழக அரசு தொண்டைமானது நூல்களை நாட்டுடைமையாக்கியது.
மேற்கோள்கள்
பகுப்பு:1904 பிறப்புகள் பகுப்பு:1965 இறப்புகள் பகுப்பு:தமிழறிஞர்கள் பகுப்பு:தமிழக எழுத்தாளர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:திருநெல்வேலி மாவட்ட நபர்கள்
மலேசியாவின் மாவட்டங்கள்
தீபகற்ப மலேசியாவில் மாவட்டம் என்பது மாநிலத்தின் ஒரு துணைநிலைப் பிரிவாகும். மாநிலத்தை விடக் கீழ் மட்டத்தில் உள்ள ஒரு நிருவாக அலகைக் குறிக்கும்.
கிழக்கு மலேசியாவில் ஒரு பெரிய மாவட்டத்தை பிரிவு அல்லது கோட்டம் (Division, டிவிசன்) என்று அழைக்கிறார்கள். அந்தக் கோட்டத்தின் கீழ் பல சிறுமாவட்டங்கள் வருகின்றன. ஒரு மாநிலத்தைக் கோட்டங்களாகப் பிரித்து, அந்தக் கோட்டங்களை மாவட்டங்களாகப் பிரித்துள்ளார்கள்.
ஒரு மாவட்டம் என்பது ஒரு கோட்டத்தில் ஒரு துணைக் கோட்டமாகும். சபா மாநிலத்தில் ஐந்து கோட்டங்கள் உள்ளன. அந்த ஐந்து கோட்டங்களையும் 25 மாவட்டங்களாகப் பிரித்து வைத்து இருக்கிறார்கள்.
சரவாக் மாநிலத்தில் 11 கோட்டங்கள் உள்ளன. அவற்றை 29 மாவட்டங்களாகப் பிரித்துள்ளனர்.
தீபகற்ப மலேசியா
மலேசியாவில் உள்ள மாவட்டங்களின் பட்டியல்:
மேற்கோள்கள்
பகுப்பு:மலேசியா பகுப்பு:மலேசியாவின் மாவட்டங்கள்
எலிசு
எலிசு (ஆங்கிலம்: Elis) என்பது ஒரு கோதிக்கு மெட்டல் இசைக்குழு ஆகும். இது 2003 ஆம் ஆண்டு தோற்றுவிக்கப்பட்டது. இது லீகன்டைன் நாட்டை சேர்ந்தது. பெப்ருவரி 2012 இல் ஒரு பாடகரின் வெளியேற்றத்தால் பிளவுபட்டு, புதிய ஒருவரின் வரவால் வெற்றிகரமானது.
வெளி இணைப்புகள்
பகுப்பு:கோதிக்கு மெட்டல் இசைக்குழு பகுப்பு:லீக்டன்ஸ்டைன்
அமிர்தபுரி
thumb|அமிர்தபுரி ஆசிரமம் இந்தியாவில் கேரள மாநிலம், கொல்லம் மாவட்டத்தில் ஆலப்பாடு ஊராட்சியில் பறையகடவு என்ற கடற்கரை கிராமம் தற்போது அமிர்தபுரி என அழைக்கப்படுகின்றது. உலகப்புகழ் பெற்ற இந்தியாவின் ஆன்மீக பெண் துறவி சற்குரு மாதா அமிர்தானந்தமாயி அவர்களின் ஆசிரமம் இங்கு அமைத்துள்ளது. ஆண்டு தோறும் பல்லாயிரக்கணக்கான உள்நாட்டு வெளிநாட்டு பக்தர்கள் வருகைதரும் பயணத் தலமாக, புனிதத்தலமாக இது விளங்குகிறது.
இந்த கிராமத்தில் அமிர்தா விஸ்வ வித்யாபீடம் என்ற புகழ்பெற்ற பல வளாகங்கள் கொண்ட பல்கலைக்கழகத்தின் ஒரு வளாகமும் உள்ளது.
மேற்கோள்கள்
பகுப்பு:கொல்லம் மாவட்டத்தில் உள்ள ஊர்களும் நகரங்களும் பகுப்பு:ஆசிரமங்கள்
மாலேர் கோட்லா
மாலேர்கோட்லா இராச்சியம் (State of Malerkotla) அல்லது மாலேர் கோட்லா ( Maler Kotla) பிரித்தானிய இந்தியாவில் பஞ்சாப் பகுதியில் அமைந்திருந்த மன்னர் அரசு ஆகும். மாலேர் கோட்லா முஸ்லிம் பெரும்பான்மையுள்ள இராச்சியமாகும். இதனை 1454இல் ஆப்கானித்தானின் சேக் சத்ருத்தீன்-இ-ஜஹான் நிறுவினார். செர்வானி இனத்தினர் ஆண்டு வந்தனர். மாலேர் கோட்லா இராச்சியம் 1657இல் உருவானது. 1947 கலகங்களின் போது பஞ்சாபின் ஏனைய பகுதிகளில் வன்முறைச் சம்பவங்கள் நிகழ்ந்தபோதும் மாலேர் கோட்லா இராச்சியத்தில் ஒரு வன்முறை நிகழ்வும் நடக்கவில்லை. அமைதிப் பூங்காவாக விளங்கியது.
மாலேர் கோட்லாவின் கடைசி அரசர் ஆகத்து 20, 1948இல் இந்திய ஒன்றியத்துடன் இணைவதற்கு ஒப்பமிட்டார். மாலேர் கோட்லாவின் அரசர்கள் பதான் வம்சத்தைச் சேர்ந்தவர்கள்.
இந்தியப் பிரிவினையின் போது கடைசி நவாபு இப்த்கர் அலி கான் இந்தியாவில் தங்கி 1982இல் மரணமடைந்தார். அவர் சிர்கன்டு கேட் அருகிலுள்ள சாகி கல்லறையில் அடக்கம் செய்யப்பட்டார். ஆனால் அரச குடும்பத்தில் ஒருபகுதியினர் பாக்கித்தான் சென்று அங்கு இலாகூர், முசபர்கர், கான்கர் ஆகியவிடங்களில் வாழ்கின்றனர்.
வெளி இணைப்புகள்
பகுப்பு:இந்தியாவின் மன்னராட்சிகள் பகுப்பு:இந்தியாவின் முன்னாள் சுதேச சமஸ்தானங்கள் பகுப்பு:பிரித்தானிய இந்தியா பகுப்பு:பஞ்சாபின் வரலாறு
வுசி சிபாண்டா
வுசி சிபாண்டா (Vusi Sibanda, பிறப்பு: அக்டோபர் 10 1983 ), சிம்பாப்வே அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 93 ஒருநாள் பன்னாட்டுத் துடுப்பாட்டப் போட்டிகளிலும் 86 முதல்தர துடுப்பாட்டப் போட்டிகளிலும், 171 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2003/04-2011 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2003/04-2011 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
வெளி இணைப்பு
வுசி சிபாண்டா - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1983 பிறப்புகள் பகுப்பு:வாழும் நபர்கள்
வைக்கிங் காலம்
வைக்கிங் காலம் (Viking Age) எனப்படுவது  ஐரோப்பிய வரலாற்றில் கி.பி 793 முதல் 1066 வரையிலானக் காலமாகும். குறிப்பாக வடக்கு ஐரோப்பா மற்றும் எசுக்காண்டினாவியாவின் வரலாற்றில் செருமானிய இரும்புக் காலத்திற்கு பிறகான காலமாகும். வரலாற்றின் இக்காலத்தில் எசுக்காண்டினாவிய நோர்சுமன்கள் ஐரோப்பாவை கடல்வழியாகவும் ஆறுகள் வழியாகவும் சென்றடைந்து படையெடுப்புக்களையும் கைப்பற்றுகைகளையும் மேற்கொண்டு வணிகத்தைப் பரப்பிய காலமாகும். இந்தக் காலத்தில் வைக்கிங்குகள் நோர்சு கிரீன்லாந்து, நியூபவுண்டுலாந்து, தற்கால பரோயே தீவுகள், ஐசுலாந்து, நார்மாண்டி, எசுக்காண்டினாவிய இசுக்கொட்லாந்து, உக்ரைன், அயர்லாந்து, உருசியா மற்றும் அனத்தோலியா ஆகிய இடங்கில் குடியேறினர். வரலாற்றின் பலகாலங்களிலும் வைக்கிங் பயணிகளையும் குடியேற்றங்களையும் காண முடிந்தாலும் இக்காலத்தில் இடம் பெயர்ந்தவர்கள் குறிப்பிடத்தக்க எண்ணிக்கையிலாவர். கூடிய மக்கள்தொகை, வணிக சமநிலையின்மை, வேளாண்மைக்கேற்ற நிலமின்மை போன்றவையே இந்த வெளியேறலுக்கும் மற்ற நாடுகள் மீதான ஆக்கிரமிப்பிற்கும் காரணமாக வரலாற்று ஆவணங்கள் சுட்டுகின்றன. வைக்கிங் காலத்திற்கான பெரும்பான்மைத் தகவல்களுக்கு ஐசுலாந்திய சாகாசிடமிருந்தே பெறப்படுகின்றன.
மேற்சான்றுகள்
பகுப்பு:ஐரோப்பிய வரலாறு பகுப்பு:நாகரிகங்கள்
பண்டுவா
பண்டுவா பாலாடைக்கட்டி அடிப்படையிலான வறுத்த இனிப்பு என்பதால் இது லேடிகேனியினை மிகவும் ஒத்திருக்கிறது. லேடிகேனி என்ற பெயர் "லேடி கேனிங்" என்பதன் மொழிபெயர்ப்பாகும், இது முதன்முதலில் பீம் சந்திர நாக் என்ற மிட்டாய் வியாபாரியால் பயன்படுத்தப்பட்டது. இவர் இந்திய வைசுராய் கானிங் பிரபுவின் மனைவி கவுண்டஸ் சார்லோட் கேனிங்கின் பிறந்தநாளின் போது சிறப்பாகத் தயாரிக்கப்பட்ட பண்டுவாக்களுக்கு மறுபெயரிட்டார். நவீன பண்டுவா மற்றும் லேடிகேனியினை ஒத்த ஒரு இனிப்பாகும். ஆனால் அரிசி மாவினால் ஆனது. 12ஆம் நூற்றாண்டின் சமசுகிருத மொழி உரையான மனசொல்லாசாவில் பண்டுவா குறித்துக் குறிப்பிடப்பட்டுள்ளது.
பண்டுவா குலாப் ஜாமூனைப் போன்றது. எனவே பண்டுவாவினைப் வங்காள வகை என்று அழைக்கலாம்.
மேற்கோள்கள்
பகுப்பு:இந்திய இனிப்பு உணவுகள் பகுப்பு:வங்காளம்
குர்ச்டோவ் விருது
குர்ச்சடோவ் விருது அல்லது இகோர் குர்ச்சடோவ் தங்க விருது என்பது அணுஆற்றல் மற்றும் அணு இயற்பியல் துறையில் சாதனை படைத்தவர்களுக்கு வழங்கும் ஒரு விருது ஆகும். இந்த விருது இகோர் குர்ச்சடோவ் தனது வாழ்நாளில் அணுஆற்றல், அணு இயற்பியல் மற்றும் அணு பொறியியல் ஆகிய துறைகளில் அவர் அளித்த பங்களிப்பை அங்கீகரிக்கும் வகையில், சோவியத் அறிவியல் அகாடமியால் நிறுவப்பட்டது ஆகும். இந்த விருது பிப்ரவரி 9, 1960 ல் தொடங்கப்பட்டது.
சோவியத் ஒன்றியம் 1962 முதல் இவ்விருதுகளை ஒவ்வொரு 3 ஆண்டுகளுக்கொரு முறை தொடர்ந்து வழங்கி வந்தது.1989 முதல் இவ்விருதின் ஒரு பகுதியாக மதிப்பூதியம் சேர்க்கப்பட்டுள்ளது. பின்னர் 1998 முதல் உருசியா, குர்ச்சடோவ் தங்கப்பதக்கத்தை  மீண்டும் வழங்கி வருகிறது.
வெளி இணைப்புகள்
பகுப்பு:அணுக்கருவியல் பகுப்பு:இயற்பியல் விருதுகள் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
கிளேர் எல்லன் மேக்சு
கிளேர் எல்லன் மேக்சு (Claire Ellen Max) (பிறப்பு: செப்டம்பர் 29, 1946 ) சாந்தா குர்ரூசில் உள்ள கலிபோர்னியா பல்கலைக்கழகத்தில் வானியல், வானியற்பியல் பேராசிரியராக உள்ளார். இவர் இலிக் வான்காணகத்தோடும் இணைந்துள்ளார். இவர் அப்பல்கலைக்கழகத்தின் தகவமைப்பு ஒளியியல் மையத்தின் இயக்குநரும் ஆவார். இவர் 1968 இல் வானியலில் கலையிளவல் பட்டத்தை ஆர்வார்டு பல்கலைக்கழகத்தில் இருந்து பெற்றார். இவர் 1972 இல் பிரின்சுடன் பல்கலைக்கழகத்தில் வானியற்பியலில் முனைவர் பட்டமும் பெற்றார்.
அட்டக்குறிக்கி
அட்டக்குறிக்கி என்பது, தமிழ்நாட்டின் கிருஷ்ணகிரி மாவட்டம், ஒசூர் வட்டத்தில் உள்ள ஊராகும்.
கிளேர் எல்லன் மேக்சு
மேற்கோள்கள்
பகுப்பு:அமெரிக்க வானியலாளர்கள் பகுப்பு:பெண் வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:1946 பிறப்புகள் பகுப்பு:வாழும் நபர்கள் பகுப்பு:பிரின்ஸ்டன் பல்கலைக்கழக முன்னாள் மாணவர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
அட்டக்குறிக்கி
மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 581 வீடுகள் உள்ளன. மக்கள் தொகை 2504, இதில் 1288 பேர் ஆண்கள், 1216 பேர் பெண்கள் ஆவர். எழுத்தறிவு விகிதம் 60.71% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும். இவ்வூருக்கு அருகில் மதுகான் கிரைனட்ஸ் லிமிடெட் என்னும் தொழிற்சாலை 25 ஏக்கர் பரப்பளவில் அமைந்துள்ளது.
குறிப்பு
பகுப்பு:கிருஷ்ணகிரி மாவட்டத்திலுள்ள கிராமங்கள்
நசீர் ஜம்சீட்
நசீர் ஜம்சீட் (Nasir Jamshed, பிறப்பு: திசம்பர் 6. 1989), ஒரு பாக்கித்தானியத் துடுப்பாட்டக்காரர். இவர் பாக்கித்தான் அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் இவர் விளையாடியுள்ளார். இவர் லாகூர் லயன்ஸ், லாகூர் ரீஜியன் புளூசு, நேஷனல் பேங்க் ஆஃப் பாகித்தான், டிரினிடாட் மற்றும் டொபாகோ அணிகளுக்காக உள்ளூர்ப் போட்டிகளில் விளையாடினார். மேலும் 19 வயதிற்கு உட்பட்டோருக்கான பாக்கித்தான் அணியில் விளையாடினார்.
தேர்வுப் போட்டிகள்
இந்தப் போட்டியின் முதல் ஆட்டப் பகுதியில் துவக்கவீரராக களம் இறங்கிய இவர் 15 பந்துகளில் 2 ஓட்டங்கள் எடுத்தார். பின் இரண்டாவது ஆட்டப்பகுதியில் 65 பந்துகளில் 46 ஓட்டங்கள் எடுத்து டேல் ஸ்டெயினின் பந்துவீச்சில் ஆட்டமிழந்தார்.. இதில் 8 நான்குகளும் அடங்கும். இந்தப் போட்டியில் தென்னாப்பிரிக்க அணி 211 ஓட்டங்கள்  வித்தியாசத்தில் வெற்றி பெற்றது. பெப்ரவரி 14 இல் கேப் டவுனில் நடைபெற்ற தென்னாப்பிரிக்கத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் விளையாடினார். இதன் முதல் ஆட்டப்பகுதியில் 23 பந்துகளில் 3 ஓட்டங்கள் எடுத்து பிலாண்டரின் பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 4 பந்துகளில் ஓட்டங்கள் எதுவும் சேர்க்காமல் மீண்டும் பிலாண்டரின் பந்துவீச்சில் ஆட்டமிழந்தார். இந்தப் போட்டியில் தென்னாப்பிரிக்க அணி 4 இலக்குகள் வித்தியாசத்தில் வெற்றி பெற்றது.
ஒருநாள் போட்டி
2008 ஆம் ஆண்டில் சிம்பாப்வே துடுப்பாட்ட அணி பாக்கித்தானில் சுற்றுப்பயணம் செய்து விளையாடியது. சனவரி 21 இல் கராச்சியில்   நடைபெற்ற சிம்பாப்வே துடுப்பாட்ட அணிக்கு எதிரான முதலாவது  ஒருநாள் பன்னாட்டுத்  துடுப்பாட்டப் போட்டியில் இவர் அறிமுகமானார்.இதில் 48 பந்துகளில் 61 ஓட்டங்கள் சேர்த்து சிபாபாவின் பந்துவீச்சில் ஆட்டமிழந்தார். இதில் 6 நான்குகளும், 3 ஆறுகளும் அடங்கும். இந்தப் போட்டியில் பாக்கித்தான் அணி 103 ஓட்டங்கள் வித்தியாசத்தில் வெற்றி பெற்றது.
2015 ஆம் ஆண்டில் நடைபெற்ற 2015 துடுப்பாட்ட உலகக்கிண்ணத் துடுப்பாட்டத் தொடரில் விளையாடும் வாய்ப்பினைப் பெற்றார்.
மார்ச் 4, நெப்பியரில் ஐக்கிய அரபு அமீரக்கத்திற்கு எதிரான 25 போட்டியில் 12 பந்துகளில் 4 ஓட்டங்கள் சேர்த்து குரூக்கின் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 129 ஓட்டங்கள் வித்தியாசத்தில் வெற்றி பெற்றது.
2012 ஆம் ஆண்டில் ஆத்திரேலியத் துடுப்பாட்ட அணி ஐக்கிய அரபு அமீரகத்தில் சுற்றுப்பயணம் செய்து விளையாடியது. செப்டம்பர் 5 இல் துபாயில் நடைபெற்ற சிம்பாப்வே துடுப்பாட்ட அணிக்கு எதிரான முதலாவது பன்னாட்டு இருபது20 துடுப்பாட்டப் போட்டியில் இவர் அறிமுகமானார்.இதில் 10 பந்துகளில் 10ஓட்டங்கள் சேர்த்து ஹில்பென்ஹாஸ் பந்துவீச்சில் ஆட்டமிழந்தார். இந்தப்போட்டியில் 7 இலக்குகள் வித்தியாசத்தில் பாக்கித்தான் அணி வெற்றி பெற்றது.
பன்னாட்டு இருபது20
2009 ஆம் ஆண்டில் நடைபெற்ற பன்னாட்டு இருபது20 போட்டியில் இவரும் அப்துல் ரசாக்கும் இணைந்து 162 ஓட்டங்கள் சேர்த்தனர். இதன்மூலம் பன்னாட்டு இருபது20 போட்டிகளில் அதிக ஓட்டங்கள் சேர்த்த மூன்றாவது இணை எனும் சாதனை படைத்தனர்.
வெளியிணைப்புகள்
ஜம்சத் ஈஎஸ்பிஎன் http://நசீர் ஜம்சத் ஈஎஸ்பிஎன்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1989 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
கேப்டன் அமெரிக்கா
thumb|கேப்டன் அமேரிக்கா கதாப்பாத்திரம் கேப்டன் அமெரிக்கா என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும்.
கேப்டன் அமெரிக்கா காமிக்ஸ் #1 (1941 மார்ச்) ல் முதன்முதலாக இக்கதாபாத்திரம் அறிமுகமானது. 1940களில் ஜோ சைமன் மற்றும் ஜாக் கிர்பி ஆகியோர் மார்வெல் காமிக்ஸின் டைம்லி காமிக்ஸில் இக்கதாப்பாத்திரத்தினை உருவாக்கினர். 1944 ஆம் ஆண்டு திரைப்பட தொடராக கேப்டன் அமெரிக்கா வெளியானவுடன் வரைகதைக்கு வெளியே ஊடகங்களில் தோன்றிய முதல் மார்வெல் வரைகதை கதாபாத்திரம் கேப்டன் அமெரிக்கா. அப்போதிருந்து இந்த கதாபாத்திரம் திரைப்படங்கள் மற்றும் தொலைக்காட்சி தொடர்களில் இடம் பெற்று வருகின்றது. மார்வெல் திரைப் பிரபஞ்சம் இந்த கதாபாத்திரத்தை நடிகர் கிறிஸ் எவன்ஸ் மூலம் கேப்டன் அமெரிக்கா: முதல் அவெஞ்சர் (2011), தி அவேஞ்சர்ஸ் (2012), தோர்: த டார்க் வேர்ல்டு சிறப்பு தோற்றம் (2013), கேப்டன் அமெரிக்கா: த வின்றர் சோல்யர் (2014), அவேஞ்சர்ஸ்: ஏஜ் ஒப் உல்ட்ரோன் (2015), ஆண்ட்-மேன் சிறப்பு தோற்றம் (2015), கேப்டன் அமெரிக்கா: சிவில் வார் (2016), ஸ்பைடர்மேன்: ஹோம்கம்மிங் சிறப்பு தோற்றம் (2017), அவென்ஜ்ர்ஸ் : இன்பினிட்டி வார் (2018), கேப்டன் மார்வெல் சிறப்பு தோற்றம் (2019), அவெஞ்சர்ஸ்: எண்ட்கேம் (2019) போன்ற திரைப்படங்களில் சித்தரித்தனர்.
2011 இல் கேப்டன் அமெரிக்கா "எல்லா நேரத்திலும் சிறந்த 100 காமிக் புத்தக ஹீரோக்களில்" ஆறாவது இடத்தைப் பிடித்தது. 2012 இல் "சிறந்த 50 அவென்ஜர்ஸ்" பட்டியலில் இரண்டாவது இடமும் மற்றும் 2014 இல் அவர்களின் "சிறந்த 25 சிறந்த மார்வெல் சூப்பர் ஹீரோக்கள்" பட்டியலிலும் இடம் பெற்றார்.
வெளியிணைப்புகள்
பகுப்பு:1941 வரைகதை கதாபாத்திரங்கள் பகுப்பு:அமெரிக்க மீநாயகன்கள் பகுப்பு:மார்வெல் வரைகதை மீநாயகன்கள் பகுப்பு:ஜாக் கிர்பி உருவாக்கிய கதாபாத்திரங்கள் பகுப்பு:ஜோ சைமன் உருவாக்கிய கதாபாத்திரங்கள் பகுப்பு:மீநாயகன் திரைப்பட கதாபாத்திரங்கள் பகுப்பு:மார்வெல் வரைகதை திரைப்பட கதாபாத்திரங்கள்
பீனிக்ஸ் (பறவை)
200px|thump|right|கற்பனைச் சித்திரத்தில் பீனக்ஸ் பீனிக்ஸ் (Phoenix) ஒரு புனித தீ பறவையாக வருணிக்கப்படுகின்றது. எகிப்திய, கிரேக்க, கிறிஸ்தவ புராண (தொன்மவியல்) கதைகளிலும், நவீன வரைகதைகளிலும் பீனக்ஸ் பறவை இடம்பிடிக்கின்றது. "தானே தீக்குளித்து பின்னர் அதன் சாம்பலில் இருந்து உயிர்த்தெழுவதாக" என்று புராண கதைகளில் பீனக்ஸ் பறவையின் தன்மையை தற்காலத்திலும் எடுத்தாள்வதை காண்கிறோம்.
உசாத்துணைகள்
பகுப்பு:கற்பனை உயிரினங்கள்
பச்சேந்திரி பால்
பச்சேந்திரி பால் (Bachendri Pal) உலகின் மிக உயரமான மலைச்சிகரமான இமயமலையில் உள்ள எவரெஸ்ட் கொடுமுடியில் ஏறி  சாதனை படைத்த முதல் இந்திய பெண் ஆவார். இவர் உத்தரகாண்ட்  மாநிலத்தில் நாகுரி  கிரமத்தை  சேர்த்தவர். இவர் 1954-ஆம் ஆண்டு மே  மாதம் 24-ஆம் தேதி பிறந்தார். இவரது தந்தை  ஸ்ரீ கிருஷ்ணபால்சிங், தாயார் ஹன்ஸாதேவி. தந்தை சிறிய அளவிலான பலசரக்கு வியாபாரம் செய்தவர். இந்திய எல்லையிலிருந்து  தீபெத்திய எல்லை பகுதிக்கு சரக்குகளை  விற்பனை செய்வது இவரது தொழில்.
கல்லூரிப் படிப்பு  முடிந்ததும், பச்சேந்திரி பால்  மலையேற்ற  பயிற்சிப் பள்ளியில் சேர்ந்து,   மலையேற்றம்  தொடர்பான  குழு  பயிற்சியினை பெற்றார். அந்த பயிற்சியின் போது  அவர் 6675 மீட்டர் உயரம்  உள்ள கங்கோத்திரி  மலையிலும் ,5819 மீட்டர் உயரம்  உள்ள ருதுகாரி மலையிலும் ஏறினார்.
1984 ஆம் ஆண்டு  மே  மதம் 23 ஆம்  தேதி  8847.7 மீட்டர் உயரம்  உள்ள  எவரெஸ்ட் கொடுமுடியில்   இந்திய  தேசிய  கோடியை  பறக்கவிட்டார்.
1985ஆம் ஆண்டு  மற்றொரு  குழுவுடன் தனது  மலையேற்றதை  தொடங்கினார் .அதே  போல்  அனைத்து  பெண்கள்கொண்ட  மலையேற்றக் குழுவிற்கு தலைமைதாங்கி சியாச்சின் மலைப்பகுதி வழியாக சுமார் 4500 கிலோ  மீட்டர் தூரம்  இமயமலைப்பகுதியில்  சாகச  மலையேற்றப்  பயணத்தை  மேற்கொண்டார்.
மேற்கோள்கள்
பகுப்பு:எவரெஸ்ட் மலையேறியோர் பகுப்பு:உத்தராகண்டு நபர்கள் பகுப்பு:1954 பிறப்புகள் பகுப்பு:மலையேற்ற வீரர்கள்
இருசிகேசு முகர்ச்சி
thumb இருசிகேசு முகர்ச்சி (Hrishikesh Mukherjee, கிரந்த ஒலிப்பு:ரிஷிகேஷ் முகர்ஜி) (30 செப்டம்பர் 1922 – 27 ஆகத்து 2006) புகழ்பெற்ற இந்தித் திரைப்பட இயக்குநர் ஆவார். இவரது முதன்மையான திரைப்படங்களாக சத்தியகாம், இச்சுப்கே இச்சுப்கே, அனுபமா, ஆனந்த், அபிமான், குஃட்ஃடி, கோல் மால், ஆசீர்வாத், பவார்ச்சி, கிசி சே ந கேஹ்னா, நமக் அராம் அமைந்திருந்தன.